
UPRAVNI ODJEL ZA OPĆE POSLOVE I DRUŠTVENE DJELATNOSTI


OBAVIJEST I IZJAVA O OBRADI OSOBNIH PODATAKA
Grad Zlatar, Park hrvatske mladeži 2, 49250 Zlatar (u daljnjem tekstu: Voditelj obrade), prikuplja i obrađuje osobne podatke podnositelja zahtjeva i drugih osoba čiji su osobni podaci sadržani u prijavi i priloženoj dokumentaciji, u skladu s Uredbom (EU) 2016/679 Europskog parlamenta i Vijeća od 27. travnja 2016. (Opća uredba o zaštiti podataka) i Zakonom o provedbi Opće uredbe o zaštiti podataka („Narodne novine“, broj 42/18), u svrhu provedbe Javnog poziva za korištenje mjera iz Programa za poticanje rješavanja stambenog pitanja mladih na području Grada Zlatara u 2026. godini.
Osobni podaci (ime i prezime, datum rođenja, adresa, OIB, broj osobne iskaznice, kontaktni podaci, podaci o vlasništvu, podaci o računu te ostali podaci sadržani u dostavljenoj dokumentaciji) prikupljaju se i obrađuju u opsegu potrebnom za provedbu postupka, osobito radi utvrđivanja ispunjavanja uvjeta Javnog poziva, provjere dostavljene dokumentacije, donošenja odluke o dodjeli financijske potpore, sklapanja i izvršavanja ugovora, isplate financijske potpore, praćenja i kontrole ispunjavanja obveza korisnika te provedbe drugih radnji potrebnih za izvršenje Programa i Javnog poziva.
Nedostavljanje osobnih podataka koji su potrebni za provedbu postupka može onemogućiti utvrđivanje ispunjavanja uvjeta i ostvarivanje prava na financijsku potporu.
Osobni podaci čuvaju se u rokovima utvrđenima važećim propisima kojima se uređuje čuvanje dokumentacije i arhivskog gradiva.
Ispitanik ima prava u vezi s obradom svojih osobnih podataka u skladu s važećim propisima o zaštiti osobnih podataka, uključujući pravo na pristup osobnim podacima, ispravak netočnih osobnih podataka, ograničenje obrade te druga prava koja mu pripadaju sukladno važećim propisima.
Za pitanja u vezi s obradom osobnih podataka i ostvarivanjem svojih prava ispitanik se može obratiti Gradu Zlataru odnosno službeniku za zaštitu osobnih podataka na broj telefona 049/466-627 ili putem e-pošte: grad@zlatar.hr.
Ispitanik ima pravo podnijeti pritužbu Agenciji za zaštitu osobnih podataka (AZOP) ako smatra da je obradom njegovih osobnih podataka došlo do povrede propisa o zaštiti osobnih podataka.
Ja, _________________________, OIB: _______________________, s prebivalištem na adresi __________________________________________, potpisom potvrđujem da sam upoznat/a s načinom i svrhom obrade osobnih podataka u okviru provedbe navedenog Javnog poziva.

U Zlataru, ____________ 2026. godine

